Fock

**Fock** oli Vestfaalist pärit aadlisuguvõsa. 

Vestfaalist rändasid suguvõsa liikmed  Eestimaale. 1651. aastal aadeldas Rootsi kuninganna Kristiina Narva raehärra, Eestimaa maanõuniku Hans Focki (1575–1640) neli poega (Hans, Martin (Morten), Heinrich (Henrik) ja Gideon Fock). 

Üks poegadest, Võivere, Avanduse ja Sagadi mõisate pärushärra ning Magnus Gabriel De la Gardie kindraladjutant Gideon von Fock (1625–1710), pani aluse Eestimaal püsima jäänud harule (*Fock a. d. H. [[Sagadi mõis|Saggad]]*).

Suguvõsale kuulusid eri aegadel Eesti alal Avanduse, Tapa ja Sagadi mõis.

1731, 1752, 1756 ja 1804. aastal introdutseeriti tituleerimata aadlisuguvõsana Rootsi rüütelkonda nr 1846 all ja 1816. aastal introdutseeriti vabahärrasuguvõsana Rootsi rüütelkonda nr 354 all. 1745. aastal kanti Fockid Eestimaa aadlimatriklisse nr. 84 all.
## Suguvõsa liikmeid
*Jürgen Fock, Läänemaa Kloostri mõisnik, lantdrots
*Johann/Hans Fock (1575–1640 Narva), Rootsi sõjaväelane (major), Narva raehärra, Eestimaa maanõunik ja Voka mõisa, Konju mõisa, Patsu mõisa, Idavere mõisa, Võivere mõisa ning Repniku mõisa pärushärra
*Hans Fock, Edise mõisa ja lossi ja Juuru kihelkonna mõisa mõisnik, Kuressaare ja Maasilinna komandant, suri Vene-Rootsi sõja (1570–1595) 1577. aasta sõjavangina Moskoovias
*Hans Fock (pärast 1612 – enne 1665), Rootsi sõjaväelane (kornet), Läänemaa Patsu mõis ja Konju mõisnik, 1651. aastal aadeldatud Rootsis
*Mårten Fock (sünd 1614), Rootsi sõjaväelane (ooberst), Nöteborgi komandant, Voka ja Repniku mõisnik, 1651. aastal aadeldatud Rootsis
*Heinrich von Fock (surn. 1664), rootsipäraselt Henrik Hansson Fock (1618–1664 Mustola), Rootsi sõjaväelane (kapten), Kexholmi komandant (1658), 1651. aastal aadeldatud Rootsis
*Gideon von Fock (1625–1710), Eestimaa maanõunik, Magnus Gabriel De la Gardie kindraladjutant Rootsi invasioonis Poola, Võivere, Avanduse ja Sagadi mõisate pärushärra 1651. aastal aadeldatud Rootsis
* Frans Evald Fock (1657–1738) Rootsi sõjaväelane (ooberst), Nöteborgi komandant, Voka mõisnik Eestimaal ning mõisnik Ingerimaal
*Hans Heinrich von Fock (1673 – u 1739), Rootsi sõjaväelane (kapten), meeskohtunik, Avanduse, Sagadi ja Võivere mõisnik
*Magnus Johann von Fock (surn. 1782), Läänemaa Saastna mõisnik, Harjumaa Humala ja Lellapere mõisnik
*Johann Ernst von Fock (1721–1782), Eestimaa rüütelkonna peamees ja hiljem Eestimaa maanõunik, Sagadi, Karkuse ja Kavastu mõis
*Jakob Johann von Fock (1750–1811 Perejaslav), Venemaa keisririigi sõjaväelane (polkovnik), Humala mõisnik
*Gideon Ernst von Fock (1755–1827), Sagadi, Karkuse, Kavastu ja Tapa mõisnik ning Eestimaa maanõunik. Suguvõsa Sagadi (saksa k. *Haus Saggad*) suguvõsaliin
*Maximilian/Magnus Gottfried von Fock (1778–1831), Tema Keiserliku Majesteedi Isikliku Kantselei Kolmanda Osakonna juhataja (1826–1831) (vene k. Максим Яковлевич фон Фок)
*Peter von Fock (1793–1865), Tema Keiserliku Majesteedi Isikliku Kantselei Kolmanda Osakonna ohvitser
*Paul Alexander Eduard von Fock (1799–1884), Eestimaa Rüütelkonna sekretär ja Eestimaa maanõunik, Sagadi mõisnik

### Rootsi suguvõsaliin
*Georg Wilhelm Fock (1727–1808), Rootsi sõjaväelane (kindralleitnant), Göteborgi komandant. Introdutseeritud 1794. aastal Rootsi rüütelkonda tituleerimata aadlisuguvõsana nr 1846.
*Gustaf Fock (surn. 1725), Rootsi sõjaväelane, Karlshamni ja Landskrona komandant. Introdutseeritud 1719. aastal Rootsi rüütelkonda vabahärra aadlisuguvõsana nr 147.
*Jakob Constantin Fock (1724–1803), introdutseeritud 1780. aastal Rootsi rüütelkonda vabahärra aadlisuguvõsana nr 304.
*Berndt Wilhelm Fock (1763–1837), introdutseeritud 1816. aastal Rootsi rüütelkonda vabahärra aadlisuguvõsana nr 354.

## Vaata ka
*Brucken genannt Fock

## Viited

## Välislingid
*
*Stackelberg, Otto Magnus von, Fock, Genealogisches Handbuch der estländischen Ritterschaft. 2, Görlitz : Verl. für Sippenforschung und Wappenkunde Starke, 1931
*